ᱠᱩᱵᱽᱨᱟ ᱥᱟᱭᱤᱴ

ᱠᱩᱵᱽᱨᱟ ᱥᱟᱭᱤᱴ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ, ᱴᱤᱵᱷᱤ ᱦᱳᱥᱴ ᱟᱨ ᱢᱳᱰᱮᱞ ᱠᱟᱱᱟᱭ, ᱡᱟᱦᱟᱸᱭ ᱥᱩᱞᱛᱟᱱ, ᱨᱮᱰᱤ ᱟᱨ ᱥᱤᱴᱤ ᱚᱯᱷ ᱞᱟᱭᱤᱯᱷ ᱯᱷᱤᱞᱢ ᱨᱮ ᱧᱮᱞ ᱟᱠᱟᱱᱟᱭ᱾ ᱩᱱᱤ ᱱᱮᱴᱯᱷᱤᱞᱠᱥ ᱳᱨᱤᱡᱤᱱᱟᱞ ᱥᱳ ᱥᱮᱠᱨᱮᱰ ᱜᱮᱢᱥ ᱨᱮᱱᱟᱜ ᱯᱩᱭᱞᱩ ᱥᱤᱡᱤᱱ ᱨᱮ ᱠᱩᱠᱩ ᱞᱮᱠᱟᱛᱮ ᱯᱟᱨᱯᱷᱳᱨᱢ ᱠᱟᱛᱮ ᱟᱹᱰᱤ ᱡᱟᱹᱥᱛᱤ ᱩᱯᱨᱩᱢ ᱮ ᱧᱟᱢ ᱠᱮᱫᱟ᱾ ᱩᱱᱤ ᱮᱯᱟᱞ ᱴᱤᱵᱷᱤ+ ᱥᱳ ᱯᱷᱟᱣᱩᱱᱰᱮᱥᱚᱱ ᱨᱮ ᱯᱷᱟᱨᱟ ᱠᱤᱭᱮᱱ ᱨᱮᱱᱟᱜ ᱨᱳᱞ ᱦᱚᱸᱭ ᱯᱳᱨᱴᱨᱮᱭ ᱠᱮᱫᱟ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱟᱹᱢᱤ
ᱠᱩᱵᱽᱨᱟ ᱥᱟᱭᱤᱴ ᱫᱚ ᱵᱟᱝᱜᱟᱞᱳᱨ ᱨᱮ ᱢᱤᱫ ᱢᱮᱢᱳᱱ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱩᱱᱤ ᱨᱮᱱ ᱟᱭᱳ ᱵᱟᱵᱟ ᱫᱚ ᱡᱟᱠᱟᱨᱤᱭᱟ ᱥᱟᱭᱤᱴ ᱟᱨ ᱭᱟᱥᱢᱤᱱ ᱥᱟᱭᱤᱴ ᱠᱟᱱᱟᱠᱤᱱ᱾ ᱟᱡᱤᱡ ᱮᱸᱜᱟᱛ ᱫᱚ ᱢᱟᱭᱥᱩᱨ ᱠᱷᱚᱱ ᱠᱟᱱᱟᱭ ᱟᱨ ᱟᱯᱟᱛ ᱫᱚ ᱩᱴᱤ ᱠᱷᱚᱱ ᱠᱟᱱᱟᱭ᱾ ᱩᱱᱤ ᱨᱮᱱ ᱠᱟᱹᱴᱤᱡ ᱵᱚᱭᱦᱟ ᱫᱟᱱᱤᱥ ᱥᱟᱭᱤᱴ ᱢᱤᱫ ᱨᱮᱰᱤᱭᱳ ᱡᱳᱠᱮᱭ ᱟᱨ ᱴᱮᱞᱤᱵᱤᱡᱚᱱ ᱦᱳᱥᱴ ᱠᱟᱱᱟᱭ᱾ ᱩᱱᱤ ᱨᱮᱱ ᱠᱟᱠᱟ ᱛᱟᱱᱵᱷᱤᱨ ᱥᱟᱭᱤᱴ ᱢᱤᱫ ᱨᱟᱡᱽᱱᱮᱛᱟ ᱠᱟᱱᱟᱭ᱾ ᱟᱡ ᱦᱟᱲᱟᱢ ᱦᱚᱯᱚᱱ ᱵᱟ ᱟᱡᱤᱡᱽ ᱥᱟᱭᱤᱴ ᱠᱚᱨᱱᱟᱴᱚᱠ ᱨᱮ ᱢᱤᱱᱤᱥᱴᱟᱨ ᱮ ᱛᱟᱦᱮᱸ ᱠᱟᱱᱟ᱾ ᱒᱐᱐᱕ ᱥᱟᱞ ᱨᱮ, ᱩᱱᱤ ᱱᱮᱥᱱᱟᱞ ᱤᱱᱥᱴᱤᱴᱭᱩᱴ ᱚᱯᱷ ᱤᱱᱯᱷᱚᱨᱢᱮᱥᱚᱱ & ᱢᱮᱱᱮᱡᱽᱢᱮᱱᱴ ᱥᱟᱭᱮᱱᱥᱮᱥ, ᱵᱟᱝᱜᱟᱞᱳᱨ ᱠᱷᱚᱱ ᱟᱡᱟᱜ ᱜᱨᱮᱡᱩᱣᱮᱥᱚᱱ ᱛᱟᱭᱚᱢ ᱫᱩᱵᱟᱭ ᱛᱮ ᱩᱪᱟᱹᱲ ᱮᱱᱟ᱾ ᱩᱱᱤ ᱥᱳ ᱦᱳᱥᱴ ᱮ ᱮᱛᱚᱦᱚᱵ ᱡᱚᱠᱷᱚᱱ ᱩᱱᱤ ᱑᱓ ᱩᱢᱮᱨ ᱨᱮ ᱛᱟᱦᱮᱸ ᱠᱟᱱᱟ᱾ ᱥᱟᱭᱤᱴ ᱫᱚ ᱮᱱᱴᱟᱨᱴᱮᱱᱢᱮᱱᱴ ᱤᱱᱰᱟᱥᱴᱨᱤ ᱨᱮ ᱟᱡᱟᱜ ᱠᱟᱹᱢᱤ ᱪᱟᱹᱞᱩ ᱫᱚᱦᱚᱭ ᱢᱟᱬᱟᱝ ᱫᱩᱵᱟᱭ ᱨᱮ ᱢᱟᱭᱠᱨᱳᱥᱳᱯᱷᱴ ᱥᱟᱶ ᱢᱤᱫ ᱮᱠᱟᱣᱩᱱᱴᱥ ᱢᱮᱱᱮᱡᱟᱨ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤ ᱮ ᱮᱛᱚᱦᱚᱵ ᱞᱮᱫᱟ᱾ ᱩᱱᱤ ᱒᱐᱑᱓ ᱥᱟᱞ ᱨᱮ ᱤᱱᱰᱤᱭᱟ ᱨᱮᱱ ᱵᱮᱥᱴ ᱯᱷᱤᱢᱮᱞ ᱮᱢᱥᱤ ᱟᱣᱟᱨᱰ ᱨᱮᱱ ᱡᱤᱛᱠᱟᱹᱨᱤᱭᱟᱹ ᱠᱟᱱᱟᱭ᱾ ᱩᱱᱤ ᱒᱐᱐᱙ ᱥᱟᱞ ᱨᱮ ᱢᱤᱥ ᱤᱱᱰᱤᱭᱟ ᱣᱚᱨᱞᱰᱣᱟᱭᱤᱰ ᱵᱤᱭᱩᱴᱤ ᱯᱮᱡᱮᱱᱴ ᱨᱮ ᱦᱚᱸ ᱢᱤᱥ ᱯᱟᱨᱥᱚᱱᱟᱞᱤᱴᱤ ᱮ ᱡᱤᱛᱠᱟᱹᱨ ᱞᱮᱱᱟ᱾ ᱥᱟᱭᱤᱴ ᱱᱮᱴᱯᱷᱤᱞᱠᱥ ᱥᱳ ᱥᱮᱠᱨᱮᱰ ᱜᱮᱢᱥ ᱨᱮ ᱠᱩᱠᱩ ᱧᱩᱛᱩᱢ ᱨᱮᱱ ᱢᱤᱫ ᱴᱨᱟᱸᱥᱡᱮᱱᱰᱟᱨ ᱛᱤᱨᱞᱟᱹ ᱞᱮᱠᱟᱛᱮ ᱟᱡᱟᱜ ᱨᱳᱞ ᱞᱟᱹᱜᱤᱫ ᱥᱟᱨᱦᱟᱣ ᱮ ᱧᱟᱢ ᱠᱮᱫᱟ᱾ ᱱᱮᱴᱯᱷᱤᱞᱠᱥ ᱳᱨᱤᱡᱤᱱᱟᱞ ᱫᱚ ᱔᱗ ᱟᱱᱟᱜ ᱤᱱᱴᱟᱨᱱᱮᱥᱱᱟᱞ ᱮᱢᱤ ᱟᱣᱟᱨᱰᱥ ᱨᱮ ᱵᱮᱥᱴ ᱰᱨᱟᱢᱟ ᱠᱮᱴᱮᱜᱚᱨᱤ ᱞᱟᱛᱟᱨ ᱨᱮ ᱱᱟᱢᱤᱱᱮᱴ ᱦᱩᱭ ᱞᱮᱱᱟ᱾ ᱥᱟᱭᱤᱴ ᱒᱕ ᱱᱚᱵᱷᱮᱢᱵᱚᱨ ᱒᱐᱑᱙ ᱨᱮ ᱦᱩᱭ ᱞᱮᱱ ᱮᱢᱤ ᱟᱣᱟᱨᱰᱥ ᱨᱮ ᱥᱮᱠᱨᱮᱰ ᱜᱮᱢᱥ ᱮ ᱩᱫᱩᱜ ᱥᱚᱫᱚᱨ ᱠᱮᱫᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ